ZAPISNIK 

3. sjednice Vijeća Mjesnog odbora Trnovčica,

održane 24. kolovoza 2021.

u prostorijama mjesne samouprave Trnovčica, Trnovčica 2a
s početkom u 18,00 sati
NAZOČNI ČLANOVI VIJEĆA:
Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.
Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora Trnovčica.


Bez rasprave,  jednoglasno (7 „za“)  Vijeće prihvaća tekst Zapisnika 2. sjednice, održane 5. srpnja 2021., bez izmjena.

Predsjednik daje na glasovanje nadopunjeni dnevni red s prijedlogom dopune u odnosu na dnevni red predložen u pozivu za 3. sjednicu Vijeća Mjesnog odbora Trnovčica, a navedena dopuna se odnosi na rekonstrukciju Ulice Klin, te je tako dopunjeni dnevni red, jednoglasno prihvaćen (7 „za“) i glasi:

DNEVNI RED

1. Prijedlozi Vijeća Mjesnog odbora Trnovčica za Program građenja komunalne infrastrukture na području Grada Zagreba u 2022.- donošenje zaključka
2. Prijedlozi Vijeća Mjesnog odbora Trnovčica za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. - donošenje zaključka
3. Prijedlog prioriteta ulica za Izvedbeni program Zimske službe 2021/22. - donošenje zaključka
4. Prijedlog lokacija za postavljanje spremnika za sol - donošenje zaključka
5. Prijedlog odluke o izmjeni Odluke o naknadi predsjednicima i potpredsjednicima i članovima vijeća gradskih četvrti i vijeća mjesnih odbora - donošenje mišljenja

6. Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene – davanje mišljenja
7. Prijedlog zaključka o podizanju spomenika slovenskom pjesniku dr. Francu Prešernu davanje mišljenja
8. Postavljanje uzdignute plohe i obilježavanje pješačkih prijelaza u Ulici Ivana Zovka – davanje mišljenja
9. Prijedlog kandidata za člana školskog odbora – donošenje zaključka

10. Zahtjev NK Trnovčica za povremeno korištenje prostora mjesne samouprave Trnovčica – donošenje zaključka
11. Zahtjev Robert Šiško za jednokratno korištenje prostora mjesne samouprave Trnovčica – donošenje zaključka
12. Osnivanje radnih tijela unutar Vijeća Mjesnog odbora Trnovčica – donošenje zaključka
13. Rekonstrukcija i uređenje Ulice Krotovica – donošenje zaključka

14. Pitanja, prijedlozi i obavijesti.

Ad 1. 1. Prijedlozi Vijeća Mjesnog odbora Trnovčica za Program građenja komunalne infrastrukture na području Grada Zagreba u 2022.- donošenje zaključka
Predsjednik upoznaje članove s temom.

Svi članovi sudjeluju u raspravi.

Vijeće jednoglasno (7 „za“) donosi

ZAKLJUČAK

s prijedlozima Vijeća Mjesnog odbora Trnovčica za Program građenja komunalne infrastrukture na području Grada Zagreba u 2022.
I. Izgradnja Ulice Rudolfa Kolaka u dijelu trase od Ulice Klin do buduće trase produžene Koledinečke, odnosno do spoja buduće produžene Koledinečke na Dubečku ulicu iza Ulice Anđela Nuića.
II. Izrada projektne dokumentacije za parkiralište u Ulici II. Retkošica, na zemljištu u vlasništvu Grada Zagreba.

III. Rekonstrukcija asfaltnog sloja Ulice Jurja Dragišića koja uključuje i denivelaciju parkirališnih mjesta u istoj ulici.
IV. Rekonstrukcija asfaltnog sloja Ulice Trutina.
V. Rekonstrukcija asfaltnog sloja Tomaševe ulice.

VI. Ovaj zaključak dostavlja se nadležnoj ustrojstvenoj jedinici Grada Zagreba, na daljnje postupanje.
Ad 2. Prijedlozi Vijeća Mjesnog odbora Trnovčica za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
Predsjednik upoznaje članove s temom. 
Svi članovi sudjeluju u raspravi.

Vijeće jednoglasno (7 „za“) donosi

ZAKLJUČAK

s prijedlozima za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
I. Izvanredno održavanje Parka poginulih dragovoljaca Trnovčice.

II. Ovaj zaključak dostavlja se nadležnoj ustrojstvenoj jedinici Grada Zagreba, na daljnje postupanje.

Ad 3.
Prijedlog prioriteta ulica za Izvedbeni program Zimske službe 2021/22.
Predsjednik obrazlaže temu.

Svi članovi Vijeća sudjeluju u raspravi.


Vijeće jednoglasno (7 „za“) donosi

ZAKLJUČAK

s prijedlozima prioriteta ulica za Izvedbeni program Zimske službe 2021/22
I. Vijeće predlaže pojačano čišćenje u zimskim uvjetima sljedećih ulica na području Mjesnog odbora Trnovčica: Ulica Klin, Ulica Trnovčica, Ulica Josipa Stadlera, Ulica Anđela Nuića kojima prometuju vozila javnog gradskog prijevoza te prilaznih ulica prema Župnoj crkvi Marije Majke Crkve i svetog Maksimilijana Kolbea, zatim prema zgradi Mjesne samouprave u Trnovčici i prema Osnovnoj školi Antuna Branka Šimića i to sljedećih ulica: Trnovčica, Julijana Jelenića, Florićeva, Tomaševa, Krotovica i Pavla Papića.

II. Ovaj zaključak dostavlja se nadležnoj ustrojstvenoj jedinici Grada Zagreba, na daljnje postupanje.

Ad 4. Prijedlog lokacija za postavljanje spremnika za sol.
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

s prijedlogom lokacija za postavljanje spremnika za sol
I. Vijeće predlaže postavljanje spremnika za sol na sljedećim lokacijama: na svim autobusnim postajama na području Mjesnog odbora Trnovčica i to u Ulici Trnovčica i Ulici Josipa Stadlera te kod Župne crkve Marije Majke Crkve i svetog Maksimilijana Kolbea, zatim kod zgrade Mjesne samouprave u Trnovčici i kod Osnovne škole Antuna Branka Šimića.

II. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 5. Prijedlog odluke o izmjeni Odluke o naknadi predsjednicima i potpredsjednicima i članovima vijeća gradskih četvrti i vijeća mjesnih odbora.

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

s mišljenjem o Prijedlogu odluke o izmjeni Odluke o naknadi predsjednicima i potpredsjednicima i članovima vijeća gradskih četvrti i vijeća mjesnih odbora

I. Vijeće iskazuje mišljenja o Prijedlogu odluke o izmjeni Odluke o naknadi predsjednicima i podpredsjednicima i članovima vijeća gradskih četvrti i vijeća mjesnih odbora, na način da je protiv navedenog Prijedloga odluke u potpunosti, odnosno protiv smanjenja navedenih naknada, jer se navedenim smanjenjem naknada ne postižu značajniji financijski učinci na proračunska sredstva Grada Zagreba, a koje je moguće učiniti u puno značajnijem iznosu na drugim proračunskim pozicijama.
II.
Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 6. Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene.

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

s mišljenjem o Nacrtu prijedloga odluke o izmjenama i dopunama Odluke o davanju u zakup i na drugo korištenje površina javne namjene
I. Vijeće iskazuje mišljenja o Nacrtu prijedloga odluke o izmjenama i dopunama Odluke o davanju u zakup i na drugo korištenje površina javne namjene na način da je protiv navedenog Nacrta prijedloga odluke, jer se istim na netransparentan način daju ovlasti gradonačelniku da bez provođenja javnog nadmetanja, odnosno javnog natječaja daje na korištenje površine javne namjene i to bez naknade.

II.
Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 7. Prijedlog zaključka o podizanju spomenika slovenskom pjesniku dr. Francu Prešernu.

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

s mišljenjem o Prijedlogu zaključka o podizanju spomenika slovenskom pjesniku dr. Francu Prešernu
I. Vijeće iskazuje mišljenja o Prijedlog zaključka o podizanju spomenika slovenskom pjesniku dr. Francu Prešernu, na način da je protiv navedenog Prijedloga zaključka u potpunosti, jer Grad Zagreb bi iz vlastitih proračunskih sredstava, prema navedenom Prijedlogu zaključka, trebao financirati pripremu temelja za postavljanje, popločenje prilaza i krajobrazno uređenje okoliša, za što su osigurana financijaska sredstva u proračunu Grada Zagreba, a s druge strane se zbog proračuniskih ušteda Grada Zagreba, predlaže smanjenje naknada predsjednicima, podpresjednicima, članovima vijeća gradskih četvrti i mjesnih odbora te je Vijeće ujedno zauzelo stav kako dr. Franc Prešern nije imao značajniju poveznicu s kulturnim razvojem Zagreba.
II.
Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 8. Postavljanje uzdignute plohe i obilježavanje pješačkih prijelaza u Ulici Ivana Zovka.

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

s mišljenjem o postavljanju uzdignute plohe i obilježavanje pješačkih prijelaza u Ulici Ivana Zovka
I. Vijeće iskazuje mišljenje o o postavljanju uzdignute plohe i obilježavanje pješačkih prijelaza u Ulici Ivana Zovka na način da je za iscrtavanje pješačkih prijelaza na predloženim lokacijama u Ulici Ivana Zovka, ali je protiv podizanja uzdignutih ploha u istoj ulici.

II. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.
Ad 9. Prijedlog kandidata za člana školskog odbora.

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

s prijedlogom kandidata za člana školskog odbora Osnovne škole Antuna Branka Šimića
I. Vijeće predlaže Vesnu Šiško za članicu školskog odbora Osnovne škole Antuna Branka Šimića.
II.
Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 10.
Zahtjev Nogometnog kluba Trnovčica za povremeno korištenje prostora mjesne samouprave Trnovčica.

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o odobrenju povremenog korištenja sobe 3 u objektu mjesne samouprave Trnovčica, Trnovčica 2a za potrebe Nogometnom klubu Trnovčica
I. Odobrava se povremeno korištenje prostora mjesne samouprave Trnovčica, Nogometnom klubu Trnovčica i to sobe 3., subotom u vremenu od 9,30 do 12,00 sati.

II.
Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad 11.
Zahtjev Roberta Šiško za jednokratno korištenje prostora mjesne samouprave Trnovčica.

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o odobrenju jednokratnog korištenja prostorija u objektu mjesne samouprave Trnovčica Robertu Šiško
I. Odobrava se Robertu Šiško jednokratno korištenje prostora mjesne samouprave Trnovčica, dana 26. rujna 2021. godine u vremenu od 12,00 do 18,00 sati.

II.
Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad. 12. Osnivanje radnih tijela unutar Vijeća Mjesnog odbora Trnovčica.
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o osnivanju radnih tijela unutar Vijeća Mjesnog odbora Trnovčica
I. Osniva se Povjerenstvo za komunalne aktivnosti, kao stalno radno tijelo Vijeća Mjesnog odbora Trnovčica za pripremu prijedloga odluka vezanih uz komunalne aktivnosti na području Mjesnog odbora Trnovčica.

II. U Povjerenstvo za komunalne aktivnosti imenuju se: Mirko Gluhak, Robert Šiško i Ante Maretić.
III. Osniva se Povjerenstvo za kulturu i sport, kao stalno radno tijelo Vijeća Mjesnog odbora Trnovčica za pripremu prijedloga odluka vezanih uz kulturne i sportske aktivnosti na području Mjesnog odbora Trnovčica.
IV. U Povjerenstvo za kulturu i sport imenuju se: Marija Vuković, Vesna Šiško i Matej Crnković.
V.
Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad. 13. Rekonstrukcija i uređenje Ulice Krotovica
Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  (7 „za“) donosi

ZAKLJUČAK

o potrebi rekonstrukcije i uređenja Ulice Krotovica
I. Predlaže se rekonstrukcija i uređenja Ulice Krotovica prema prijedlogu struke, kako u prometnom tako i u drugom infrastrukturnom smislu.
II. Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.

Ad. 14. Pitanja, prijedlozi i obavijesti

Ističe se potreba stavljanja znakova zabrane ulaska kućnih ljubimaca u prostore Parka poginulih dragovoljaca Trnovčice, prostore oko Osnovne škole Antuna Branka Šimića i prostore oko Župne crkve Marije Majke Crkve i Svetog Maksimilijana Kolbea.

Ističe se potreba da Podružnica Čistoća, Zagrebačkog holdinga očisti obije strane Ulice Anđela Nuića, jer se čisti samo jedna strana, a druga ne.

Potrebno je pozvati gospodina Ivicu Šendulovića, predsjednika NK Trnovčica da vrati skinute mreže koje su izvorno postavljene od strane izvođača radova na nogometne golove na malonogometnom igralištu s umjetnom travom u Trnovčici.

Završeno u 19,50 sati.

Zapisničar

Ante Maretić                                                                                     
KLASA: 026-02/21-002/1473

URBROJ: 251-06-11-515-21-2
Zagreb, 24. kolovoza 2021.

